open-index/open-wikipedia-markdown huggingface dataset:
More koko

**More koko**() yɛ aburow aduane. Yɛde more mono a ɛyɛ eburoo a yɛyam na yɛde ka.  More koko yɛ aduane bi a enni mmerɛ bebree wɔ ne yɛ mu. Wɔ ne yɛ mu no, sɛ woreka a wobetumi aka more mono no sa ara anaa sɛ wobɛ sɔne so ayiyi ntɛtɛ, wie gyina sɛneɛ wopɛ no so.

Wɔ more koko yɛ mu no, sɛ worebɛyɛ a wobɛhia nnoɔma adidisoɔ yi;

## Sɛdeɛ yɛsi yɛ saa aduane yi.
More mono

Nsuo ne nkyene

Neɛ edikan ne sɛ, woasiesie gya a wode bɛyɛ aduane no awie no, wode more mono no bɛgu kyɛsen kɛseɛ kakra mu na wode nsuo egu so aka afra ama no asaamu, sɛ wo wie no sie a wobɛtumi ahyɛ aseɛ aka nanso sɛ wopɛ no motoo a na wasɔne so ansa wahyɛ aseɛ aka. Sɛ wowie a na wode nkyene kakra egu mu na sɛ wopɛ sɛ emu yɛ hwam a na wode hwenteaa bɛyɛ mmaako mmaako mmiɛnsa bi egu mu. More no si so no nyinaa na worenunum na amma aba biara ammɛ mu. Sɛ koko no mu yɛ duru (tick) a na wode nsuo kakra agu mu sɛneɛ wopɛ mu duro no. Sɛ ehuru bɛyɛ sima num a more no ani bɛsesa na ɛkyerɛ sɛ koko no aben. Sɛ woredi nso a wobɛtumi de nkate mono a yɛakye, paano, milik ne asekyere nso adi .

## Beaeɛ a menyaa saa mmoa no firiiɛ.

https://ndudu-by-fafa.blogspot.com/2017/04/corn-meal-porridge-koko-kooko.html?m=1

https://m.youtube.com/watch?v=rQTf5Cb9heA

 (talk) 02:04, 6 Ogyefuo 2022 (UTC)Daniella Damptey

## Beaɛ a menyaa saa mmoa yi firiiɛ.
https://ndudu-by-fafa.blogspot.com/2017/04/corn-meal-porridge-koko-kooko.html?m=1
Adowa

Adowa() yɛ asa a Akanfoɔ a wɔwɔ Ghana sa.  Ɛyɛ asa a agye din wɔ Ghana paa na wɔtaa sa wɔ dwumadie bi te sɛ ayie, afahyɛ ne ayeforohyia ase. Adowa yɛ asa a ɛma wɔn a wɔsa no tumi da wɔn atenka ne nea wɔdwen wɔ asɛm bi ho adi denam sɛnea wɔto wɔn nsa ne wɔn nan bere a wɔresa no. Ɛsono dwumadie biara ne sɛnea sɛnea wɔ keka wɔn ho berɛ a wɔresa Adowa.  Wɔ ayeforohyia ase no, wɔsa de kyerɛ sɛ wɔn ani agye nanso wɔsa de kyerɛ awerɛhoɔ wɔ ayie ase.

## Abakɔsɛm
Abakɔsɛm a wɔde ano ka ma yehu sɛ, bere a akokoakoko firii aseɛ no, yareɛ bɔɔ Asantefoɔ Hemaa Panyin bi. Berɛ a wokobisaa mu no, Ɔkɔmfo Panyin no ma wohuu sɛ ansaana ne ho bɛtɔ no no, gye sɛ adowa a ɔte ase de yi apaeɛ ma abosom no. Eyi nti wɔpaw mmarima kɔɔ kwaeɛ no mu sɛ wɔnkɔpɛ adowa no bi mmra. Bere a wokohunuu bi no, sɛnea na aboa no tutu ne nan dannan ne ho no yɛɛ wɔn fɛ na wosuasuae. Berɛ a wɔde aboa no baa fie wiei no, wɔbɛyɛɛ nea wohunii no kyerɛɛ wɔn a wɔwɔ fie no na wɔn nso ani gyee ho. Mmaa no suae na wɔdanee ani kakra de yɛɛ asa.

## Ahosiesie A Wɔde Sa
Wɔn a wɔsa no taa fura Kente na wokuta ntama fitaa a wohim bere a wɔresa no. Dwumadie  no na ɛkyerɛ Kente ahosuo a wofura. Wɔ dwumadie bi te sɛ ayie ase no, wofura tuntum ne kɔɔgyan anaa fitaa dekyerɛ sɛ wɔwɔ awerɛhoɔ mu. Wɔ dwumadie afoforɔ ase no nyinaa no, wofura Kente ahosuo ahodoɔ a ɛyɛ fɛ na ani da hɔ. Wofura Kente no firi wɔn koko besi wɔn nkotodwe. Wɔn a wɔsa no de anhwene gu wɔn nsa ne wɔn nan. Mmaa a wɔn ti nhwi yɛ tenten no de ade tuntum hyɛ so ma no yɛ korokorowa na wɔn a wɔn ti nhwi nnyɛ tenten no nso yi Dansinkran na eyi ma wɔn ho yɛ fɛ paa.

## Ntwene A Wɔbɔ
Ntwene a wɔbɔ de sa Adowa no bi ne Atumpan, Apentemma, Petia ne Donno. Ɛtɔ da wɔde ntama kɔɔgyan dura twene no ho berɛ a wɔreyɛ ayie. Wɔde nsamubɔ nso tumi ka twene no ho sa.

## Baabi a minyaa mmoa no firii
https://web.archive.org/web/20210729134011/http://www.cwu.edu.cn/SIE/showcase/ourstudents/56160.htm
Apatampa

**Apatampa**() yɛ Mfantefoɔ a wɔwɔ Ghana asa. Abakɔsɛm ma yehu sɛ wonyaa asa no din firii asɛm bi a esii mmerɛ bi a atwam. Na ɔbranee bi taa kɔto hyɛ Mfantefoɔ mmarima no so kum wɔn anadwo. Da koro, berɛ a ɔne barima a otwa toɔ no reko no, maame bi puee hɔ na ofirii aseɛ saae de twee adwene firii ntɔkwa no so. Obiara adwene kɔɔ ne so na wogyaee ntɔkwa no. Wɔkamfoo no sɛ w'atumi apata ntɔkwa no[apata ampa wo Mfante kasa mu].

Nneɛma a wɔde di dwuma berɛ a wɔresa Apatampa no bi ne Donno a wɔde wɔn nsa bɔ, Abɛn ne Afrikyiwa. 

## Sɛnea Wɔsa No
Nipa a ɔresa no de ne nsa mmienu no nyinaa bɔ ne srɛ mmienu no nyinaa mprenu na ɔbɔ ne nsamu mpɛn a ɛtɔ so mmiɛnsa no so. Afei ɔbɔ ne koko mprenu mpɛn a ɛtɔ so nnan ne nnum no. Ɔreyɛ eyi no nyinaa no na n'anim yɛ serewserew na wohwɛ n'anim a, wotumi hu sɛ n'ani agye. Asa no ne ntwene no nyinaa kɔ pɛ.
## Beae A Minyaa Mmoa Firiiɛ
Agbadza

Agbadza() yɛ Ayigbefoɔ nnwom ne   asa a ɛhyɛɛ aseɛ firii berɛ a na wɔkɔ ako no, na ɛbɛyɛɛ asa a agye din a na wɔde gyigye wɔn ani. Agbadza yɛ Ayigbefoɔ nnwom ne asa a n'ahyeaseɛ firii tete ɔko asa bi a wɔfrɛ no "Atrikpui"  mu a na wɔtaa sa no berɛ a wɔredi Hogbetsotso afahyɛ no.Ayigbefoɔ yɛ nipakuo a wɔwɔ Firaw Mantam a ɛwɔ Ghana. Beninfoɔ ne Togofoɔ a wɔn ase firi Ayigbefoɔ mu nso sa Agbadza. Wɔakyekyɛ asa no mu nnum:

## Agbadza Mu Ahodoɔ
**1 .Banyinyi:** Eyi yɛ nnianim asa a wɔde yi mpaeɛ ma nananom ne abosom no.

2**.Vitsortsor**: Eyi ne asa no ankasa.

3**.Adzo**:Eyi yɛ asa a wɔnnsa no gidigidi na panyin a ɔwɔ wɔn mu na ɛbɔ twene no ka Gankogui ne Axatse no ho.

4**.Hatsatsa**: Eyi yɛ tete nnwom a wɔde Gankogui ne Atoke de sa.

5**.Vutsortsor**: Awiei koraa no, wɔsan de asa no ankasa hyehyɛ so. Eyi tumi di nnɔnhwerew dodoɔ pii.

## Ntwene
Gankogui yɛ twene a wɔanwene no te sɛ adɔma na wɔde dua na ɛbɔ. Atoke nso yɛ twene a wɔde dadeɛ anwene no te sɛ kwadu na wɔde dadeɛ teaa na ɛbɔ.Wotumi de Atoke no si Gankogui ananmu esiane sɛ wɔde ne mmienu nyinaa di dwuma koro.

## Berɛ A Wɔsa Agbadza
Wɔtaa sa Agbadza wɔ ayie ase, ayeforohyia ne aponotoɔ ahodoɔ ase. Afei nso wotumi bɔ Agbadza nnwom no wɔ ehyiadie a Ayigbefoɔ wɔ hɔ ase esiane sɛ nnipa dodoɔ no ara nim sɛ ɛyɛ wɔn asa. Sɛ wɔbɔ nnwom no a, obiara tumi sa bi. Ɛtɔ da a, wotumi frɛ asa no "nkokɔ asa" esiane sɛnea wɔsa asa no nti.

## Baabi a efiri
Agbadza ase firi berɛ a akokoakoko firi aseɛ no. Ayigbefoɔ kɔɔ ako pii na wɔfaa nhyɛsoɔ bebree mu ansaana wɔrekɔtena Firaw Mantam  ne Togo Anafo fam. Senea ɛbɛyɛ a wobesiesie asraafoɔ no ama ɔko no, wɔde nnwom ne asa ahorow hyɛɛ wɔn nkuran.Saa kwan yi so na wonyaa asa a wɔfrɛ no "Atrikpui". Saa asa yi na akyiri yi wɔbɛfrɛɛ no Agbadza nanso afei deɛ na wɔmmfa nnkɔ ako na mmom wɔsa wɔ ahyiadi ahorow ase. Tete no, Ayigbefoɔ annwontofoɔ ne annwensɛm akyerɛwfo nam Agbadza(a na wɔfrɛ no Atrikpui) so too nnwom faa ako,  owuo ne nkwa, akokoduro, ehu, akwantuo ne ɔsraani ho annwensɛm. Nea ɛmaa wɔn ani gyee ho sɛ wɔbɛsan de Agbadza aba no yɛ asomdwoe a wonyaeɛ wɔ afe 1920 mu hɔ baabi. Wɔyɛɛ wɔn adwene sɛ wɔbɛsan akɔfa wɔn nnwom dada no bi de agye wɔn ani. Ɛnnɛ, Agbadza ka Ayigbefoɔ asa a agye din paa na wɔtaa bɔ no ho.

## Beae A Minyaa Mmoa Firiiɛ
Bɔbɔɔbɔ

Bɔbɔɔbɔ yɛ Ghana ne Togo tete asa a wɔn a wɔsa da no adi ne Ayigbefoɔ a wɔfiri Fram mfimfini mantam a ɛwɔ Ghana ne Togo anaafoɔ afam a Kpalime ne Lomé ka ho. Mpɛn pii no yɛda saa asa yi adi wɔ berɛ a yɛredi ahemfo ne nnipa a wɔn wɔ mpɔtam hɔ afahyɛ.

## Beaɛ a menyaa mmoa firiiɛ.
Nagila

**Nagila**() yɛ asa a Kassenafoɔ ne Frafrafoɔ a wɔwɔ Atifi Apuei Mantam  wɔ Ghana de gyigye wɔn ani. Wɔtaa sa Nagila wɔ afahyɛ ase ne dwumadie afoforɔ ase de gyigye wɔn ani. Nnipa baako pɛ na ɛsa Nagila asa no. Onii a ɔresa no de ne nan penpem famu ma ɛne ntwene a wɔrebɔ no hyia.

## Sɛnea wɔsa no
Berɛ a onii a ɔrebɛsa Nagila no ayɛ krado no, odi kan koa ne mu kakra na ɔde n'abatwɛ kɔ n'akyi. Afei ɔde ne nan penpem famu berɛ koro no ara nso na ɔde n'abatwɛ no kɔ n'akyi san ba n'anim. Ɔyɛ eyi ma ɛne ntwene a wɔrebɔ no hyia. Onii a odi kan sa  no taa sa anibuo aduasa(30) na ogyae ma wɔbɔ ntwene no nkoaa kakra. Wɔbɔ ntwene no deneenen de kyerɛ sɛ onii a  na ɔresa no ayɛ krado sɛ ɔresan abɛsa. Onii no bɛtoa asa no so anibuo aduasa(30) na ɔsan gyae ma wɔbɔ ntwene no nkoaa kakra. Wɔyɛ no saa ara bɛyɛ mpɛn nsia na obi foforɔ nso bɛsa bi.
## Beae A Minnyaa Mmoa Firiiɛ
Mary Stella Ankomah

**Mary Stella Ankomah** Yɛwoo no wɔ Obubuo bosome da a ɛtɔ so du-nkron wɔ afe apem ahankron ne aduonum nson wɔ Mpohor-Wassa East wɔ Atɔy3 mantamu wɔ Ghana. Ɔyɛ Ghana amanyɔni ɛna ɔyɛ ekuoba wɔ mmarahyɛbedwa  a ɛtɔ so mmienu wɔ kwasafoman a ɛtɔso nan a  ɔgyina hɔ ma Convention People`s Party.

## Abrabɔ ahyɛase ne Sukuu
Yɛwoo no wɔ Obubuo bosome da a ɛtɔ so du-nkron wɔ afe apem ahankron ne aduonum nson wɔ Mpohor-Wassa East wɔ Atɔy3 mantamu. ɔy3 Ghaana.Ɔkɔɔ ntoa soɔ Sukuu na ɔnyaa Diploma wɔ Social Studies ne Education.

## Amanyɔsɛm
Wɔ mmarahyɛbedwa fie ogyina hɔ  ma Mpohor-Wassa East a ɛwɔ  Atɔyɛ mantamu ogyina hɔ maa amanyɔkuo (Convention People`s Party) ɛbere a odii nkunim wɔ abatoɔ no mu. Wɔ afe apem ahankron ne aduokron mmienu Ghana abatoɔ no mu ɔdii ntwo. Na Samuel Kwame Amponsah ogyina hɔ ma amanyɔkuo a yɛfrɛ  (National Democratic Congress)  dii no so nkunim.  Saa Ankomah nyaa mma mpem eduonum, ahanu ne eduonan nwɔtwe  a ɛyɛ ɔha nkyɛkyɛm eduosa ne akyirepɔ eduonum, Samuel Amponsah nyaa mma mpem eduonu, ahasa ne eduonum mmienu a ɛyɛ ɔha nkyɛkyɛm eduonan ne akyirepɔ aduoson, Paul King nyaa mma apem, ahansia ne edu mmienu,  a ɛyɛ ɔha nkyɛkyɛm mmiɛnsa ne akyirepɔ mmienu, Alex Bessah Dogbeh nyaa mma ahankron ne nkron a ɛyɛ ɔha nkyɛkyɛm baako ne akyirepɔ eduowɔtwe  na Samuel Branord Effah a ogyina hɔ ma  New Patriotic Party) amanyɔkuo no  ɛnnya  aba biara.

## Adwuma
Ankoma yɛ Ɔkyerɛkyerɛni na ɛkani Mpohor-Wassa East mmarahyɛbedwani.

## Abrabɔ ankasa
Ankomah y3 Kristoni.

## Beaɛ a menyaa mmoa firi yɛ.
Ama Benyiwa-Doe

**Ama Benyiwa-Doe**  yɛwoo no afe apem ahankron aduonum wɔ Gaana. Ɔyɛ Gaana mmarahyɛbedwanii. Ɔsan so yɛɛ ɛnkani mfinfini mantam mu Ɔsoafoɔ.

## Abrabɔ ahyɛaseɛ
Doe, wɔdi nkan frɛ no Comfort Saah, Ofri Gomoa Atoɔɛ wɔ mfinfini mantam.  Wɔyii  Doe to mmarahyɛbadwa a etɔ so mmiɛnsa wɔ kwasafoma a ɛtɔ so nan. Ɔte naa mmrahyɛbedwafie maa amanyɔkuo National Democratic Congress fri afe apem ahankron ne aduokron mmienu de Kɔsi mfeɛ mpem mmienu ne nan no  mu.

## Sukuu
Doe Kɔ LA Middle Sukuu na ɔnyaa n'abodin nkrataa GCE Ordinary level.

Owie na ɔtoaa ne sukuu so wɔ nkran adwumakuo asuapɔn no mu ( Accra Workers College ) na ɔnyaa n'abodin nkrataa wɔ GCE Advance level )san toa ne sukuu so wɔ MI Kaliun na ɔnya ne sukuupɔn mu adesua ho krataa (Diploma)

## Adwuma ne Amanyɔsɛm
Yɛdaa no adi sɛ ɔno na adi nkunim wɔ afe apem ahankron ne aduokron mmienu . Gaana abatoɔ no mu wɔ a amanyɔkuo a yɛfrɛ no " National Democratic Congress" wɔ Gomoa atɔeɛ mpɛsoa so a ɛwɔ mfinimfin mantamu.

Afei so, yɛdaa no adi sɛ ɔno na wadi nkunim wɔ afe apem ahankron ne aduokron nsia abatoɔ mu a ɔnyaa mma mpem edu nson, ahanu ne nan wɔ abatoɔ mma dodo a ɛyɛ mpem aduasa mmiɛnsa, ahankron ne eduonum num no mu. Amanyɔkuo New Patriotic Party Joyce Aidoo nyaa mma mpem du, ahawɔtwe ne aduosia nsia, Samuel Atta-Eyison nyaa mma mpem nan, ɔhanwɔtwe ne eduonu nson, amanyɔkuo NCP Oduro Bad nso nyaa mma ɔhanson ne aduonum nwɔtwe.

Wɔ afe  mpem mmienu, Ghana abatoɔ wɔ  Gomoa atoɔɛ mpɛsoa so nipa mpem eduonu nwɔtwe, ne aduowɔtwe nkron no too  aba no  Doe nyaa mu mpem edu mmienu, ahankron ne aduokron num a ɛyɛ ɔha nkyɛkyɛm eduonan nsia ne akyirepɔ aduonum.  NPP amanyokuo Benjamin kojo Acquah nyaa mma mpem du baako, ahanu ne eduonan nwɔtwe, CPP Kofi Essandoh nyaa mma mpem mmienu, ahanan ne aduosia nwɔtwe  ɛna NRP Muhammed Kassim nyaa mma apmem ahasa ne aduoson nwɔtwe.

Wɔ mfeɛ mpem mmienu ne nkron de kɔsi mfeɛ mpem mmienu ne edu mmienu  ɛnkani Mampanyin John Evans Atta Mills yii Doe sɛ Ɔsoafoɔ wɔ  mfimfin mantɔw mu. Yɛ yii Doe sɛ ekuoba wɔ Council of state.

Doe tena mmrahyɛbedwa mu fri afe apem ahankron ne aduokron mmienu de kɔsi mfeɛ mpem mmienu ne nan mu. Gaana abato) afe mpem mmienu ne nan, Doe nyaa mma mpem du mmienu, ɔha ne aduosia num a ɛyɛ ɔha nkyɛkyɛm eduosa mmienu ne akyirepɔ aduonum, New Patriotic Party amanyɔkuo Joe Kingsley nyaa mma mpem eduonu mmiɛnsa, ahansia ne aduosia mmiɛnsa a ɛyɛ ɔha nkyɛkyɛm aduosia mmiɛnsa ne akyirepɔ eduonu, Convention People's Party Joseph Assan Racket nyaa mma ɔha nwɔtwe ne aduosia mmiɛnsa a ɛyɛ ɔha nkyɛkyɛm mmienu ne akyirepɔ mmiɛnsa, NRP Muhammed Mutawakil Kassim nyaa mma ahanum ne eduosa mmiɛnsa  na Great Consolidated Popular Party nyaa mma ahanu ne edu nsia a ɛyɛ ɔha nkyɛkyɛm ahunu ne akyirepɔ aduosia. Doe dii ntwo wɔ mfeɛ mpem mmienu ne nan abatoɔ no mu. Ama fri mmrahyɛbedwafie  na ɔyɛ National Democratic Congress amanyɔkuo no mmaa nyinaa mmoa ano  hwɛsofoɔ (Women Oganizer) ɔsan so ka Pan-African Parliament kuo nu ho.
## Beaɛ a menyaa mmoa firi yɛ.

Nkyekyεmu:Ghana mmrahyɛbadwafoɔ 1993–1997
Nkyekyεmu:Ghana mmrahyɛbadwafoɔ 1997–2001
Nkyekyεmu:Ghana mmrahyɛbadwafoɔ 2001–2005
Nkyekyεmu:National Democratic Congress (Ghana) Amanyɔfoɔ
Nana Odame Kusi

**Nana Odame Kusi**  (yɛ wo no Ayɛwohomumɔ da a ɛtɔ so 11 wɔ afe 1943) yɛ  Ghana  amanyɔni ne mmarahyɛbewani wɔ mmarahyɛbedwam a edikan wɔ kwasafoman a ɛtɔ so anan a ɔgyina ma Fomena mpɛsoaso wɔ  Asanti mantamu wɔ Ghana. Na ɔdɔm amanyɔkuo National Democratic Congress.

## Abrabɔ ahyɛaseɛ ne nnwomasua
Yɛwoo Kusi Ayɛwohomumɔ bosome ne da a ɛtɔ so edubaako wɔ afe 1943 mu wɔ  Asanti mantamu wɔ Ghana.  Ɔkɔɔ sukuu wɔTakoradi nimdeɛ soronko Suapɔn, ɛhɔ na ɔnyaa GCE Ordinary Level abɔdin krataa, ne Tarkwa sukuu ma agudeɛtu (a endɛ yɛ frɛ no George Grant Suapɔn ma agudeɛ ne abɛɛfo a brofo kasa no yɛ George Grant University of Mines and Technology), ɛhɔ na onyaa abasobɔdeɛ nkrataa wɔ Electrical engineering, ne Sukuu ma Royal Electrical ne Mechanical Engineers (a endɛ yɛ frɛ no Bambɔ sukuu ma Electro-Mechanical Engineering), a onyaa nkrataa ɛne Higher National abɔdin krataa yɛ pɛ.

## Amanyɔsem
Wɔyii no kɔɔ mmarahyɛbedwam wɔ amnyɔkuo National Democratic Congress din mu ma Fomena Mpɛsoaso  wɔ Asanti Mamtamu wɔ Ghana wɔ afe 1992 Ghana mmarahyɛbadwa abatoɔ no mu. Ɔnyaa mma 3,678 wɔ aba na yɛ to yɛ nyinaa mu. Nea odi nadeɛ yɛ  Akwasi Afrifa a ɔwɔ  New Patriotic Party amanyɔkuo mu wɔ afe 1996 Ghana abatoɔ mu.

## Adwuma
Ɔyɛ  badwam adetɔnni, ne okuani ne nkanee mmarahyɛbadwani ma Fomena mpasuaso wɔ Asanti mantamu wɔ Ghana.

## Ankasa abrabɔ
Na ɔyɛ Okristoni.

## Ntotoho
https://ak.wikipedia.org/wiki/Special:ContentTranslation?page=Nana+Odame+Kusi&from=en&to=ak&targettitle=Nana+Odame+Kusi#:~:text=century%20Ghanaian%20politicians,Living%20people
Angwa moo

**Angwa moo**() anaa angwa mo yɛ Ghana nduane mu biako are ɛyɛ mmerɛw sɛ wobɛnoa. Ɛyɛ ɔmo a wɔkyew san noa wɔ angwa mu. Ghana nduan pii yɛ nduan a wɔde nkwan anaa forɔyɛ a nnam wom di. Saa na angwa moo nso te. 

## Sɛnea yɛ noa no
Sɛ wopɛ sɛ wonoa angwa moo a wohia angwa, ɔmo ne gyeene. Afoforo de  nantwi nam a yahyɛ no nkene anaa atosode ahorow ka ho noa na ama aduane no ayɛ huam.

Nea edi kan no, hwie angwa atre mmiɛnsa ma gu kyɛnsee a wode bɛnoa aduane no. Twetwa wo gyeene na kyew wɔ angwa no mu. Sɛ wode nantwi nnam bɛka ho a kyew ɛno nso wɔ angwa no mu. Kae sɛ bere a gyeene ne nnam no rekyew no wobɛ num na anhyew.

Afei hwie moo no ka gyeene ne nnam no ho na kyew no sima kakraa bi. Wode wo nsu begu moo no ho na waka afra. Fa nkyene kakraa ka moo no ho na kata kyɛnsee no so. Mfa agya a kyɛnsee no si so no kɔ soro dodo. Ma agya no nwɔ fam sɛnea ɛbɛyɛ a wo moo no nhyew.

Ma w'ani nwɔ moo no so bere a esi agya no so na hwɛ sɛ ayɛ mmerɛw. Sɛ wohwɛ na moo no ayɛ mmerɛw a dum agya no. 

Wobetumi atwi mako anaa wobetumi de shitɔ adi wo moo no. 

## Beae a menyaa mmoa fii
Francis Adu-Poku

## Abrabɔ ahyɛaseɛ
Wɔwoo Francis wɔ Kotonima bosome da a ɛtɔ so eduonu baako (21) wɔ afe apem aha-nkron aduonum (1959) mu wɔ Bono Ahafo Mantam wɔ Ghana. Ɔnyaa abɔdin krataa ( Bachelor of Arts) wɔ Sociology ne Geography frii Kwame Nkrumah Suapɔn ma abɔdeɛmu nyansapɛ ne abɛɛfo. Ɔyɛ adwuma sɛ sociology ansa na ɔrekɔ amanyɔsɛm mu.

## Amanyɔsɛm
Francis hyɛɛ n'amanyɔsɛm akwantuo wɔ Ɔpɛpɔn da a ɛtɔ so nson wɔ afe apem aha nkron ne aduokron mmiɛnsa mu (1993) wɔ aberɛ a ɔdi nkunim wɔ 1992 Ghana mmarahyɛbadwam abatoɔ  a ɛkɔ so Ɔpɛnimma bosome no da a ɛtɔ so eduonu nkron (29) wɔ afe 1992 mu.

Wɔ san to aba ma no kɔɔ mmarahyɛbedwam a ɛtɔ so mmienu wɔ kwasafoman a ɛtɔ so anan wɔ Ghana aberɛ a odi  nkunim wɔ 1996 Ghana abatoɔ no mu. Ɔdi nkunim wɔ Emmanuel Kuffuor a ɔgyina ma amanyɔkuo NPP ne Yaw Ohene Manu a ɔgyina ma National Independence Party so. Ɔnyaa mma no mu  42.90% wɔ mma a wɔ to yɛ no nyinaa mu wɔ aberɛ a amanyɔkuo NDC anaamusini no ne NIP anaamusini no nyaa 20.80% ne 10.60%. Ɔhweree n'akonnwa no abre a George William Amponsah a ɔwɔ amannyɔkuo New Patriotic Party mu no di ne so nkunim wɔ afe 2000 Ghana abatoɔ mu

## Beaɛ a menyaa mmoa
Brɔde Ampesi

**Brɔde ampesi** yɛ brɔde a wɔnoa de ntooso frɔeɛ, kontomire frɔeɛ anaa abɛ nkwan di. Sɛ obi mpɛ brɔde ampesi a, obetumi anoa bayerɛ, amankani anaa bankye de asi brɔde no anan mu. Aduane yi yɛ Ghana aduane a ahoɔden pii wɔ mu.

## Sɛnea wɔnoa no
Sɛ wopɛ sɛ wonoa brɔde ampesi a, wobehia brɔde. Di kan fa nsuo si gya so. Wowie a na wa yi brɔde no hono no awrɛwrɛ ho na wode agu nsuo a esi agya so mu. Fa nkyene kakraa ka brɔde no ho na kata kyɛnsee a brɔde no gu mu no so. Ma no nsi so bɛyɛ sɛ sima aduonu kɔpem sima aduasa na yi brɔde no fi agya no so. Hwie nsuo a ɛwɔ brɔde no ho nsuo gu na fa brɔde no gu nsuo nyono anaa neɛ adwo mu. Twɛn bɛyɛ sɛ sima biako na yi fi nsu no mu.

Afei wobetumi de frɔyɛ a wopɛ anaa nkwan na wode bɛka brɔde no ho adi.

## Beae a menyaa mmoa fii


 (talk) 03:46, 5 Ogyefuo 2022 (UTC)Daniella Damptey
Tubaani

**Tubaani**() yɛ Ghana aduane a wɔ taa di wɔ Atifi mantamu ne Zongo mpɔtam wɔ Ghana. Wɔ de adua a wɔayam ne nsuo na ɔde akyekyere wɔ "Marantaceous" aduro ahaban a ɛyɛ hwam na ɛdɛ mu anoa wɔ gya so ne "Thaumatococcus daniellii" na wɔ de forɔeɛ anaa mako a wa kye wɔ angwa mu ne gyeene adi.

## Nnoɔma a wɔ de yɛ

* Adua a n'ani yɛ tumtum a ya yam
* Nsuo.

## Ɔkwan a wɔ fa so yɛ

* Wɔde adua no a n'ani tumtum sam fra nsuo wɔ kyɛnsen mu na wɔ de wɔn nsa aboro ama no atu.
* Wɔde nsu gu kyensen mu si gya so ma no huru.
* Wɔ hohoro Thaumatococcus daniellii ahaban , kwadu ahaban anaa aburo ahaban.
* Wɔde ahaban no bi to kyensen no ase.
* Tete adua na yɛ de nsu no afra no kakra gu ahaban no mu na kyekyere ho.
* Fa nea wa kyekyere no to nsu na esi gya no so no ma no nnoa.
* Fa ahaban no bi kata nsu no so wɔ kyensen no mu.
* Kata kyensen no so ma ne nnoa dɔnhwere mmienu.

## Mfasode
Tubaani wɔ nnuane nnuro beberee wɔ mu ɛnam adua na yɛ de ayɛ no nti.

## Hwɛ wie nso

* Moin moin, Nigeria aduane a ɛte sɛ tubaani.

## Ntotoho
https://ak.wikipedia.org/wiki/Special:ContentTranslation?title=Special:ContentTranslation&campaign=contributionsmenu&to=ak&page=Tubaani&from=en&targettitle=Tubaani#:~:text=African%20cuisine,Legume%20dishes
Abɛnkwan

**Abɛnkwan**() yɛ nkwan a wɔ de abɛ ayɛ na ɛnyɛ na wɔ Abibiman mu. Efiri  Urhobo abosuakuw a ɛwɔ Delta State, Nigeria. Abenkwan abɛyɛ asaasetam nkwan.

## Sɛdeɛ mantam biara yɛ abɛnkwan

### Cameroon
Mbanga nkwan yɛ nkwan a yɛde abɛ ayɛ wɔ Cameroonfoɔ nnuane ne Abibirem atɔeɛ nnuane. Wɔ taa de di kwacoco. Nkwan no yɛ Cameroonfoɔ nsiananmu ma Abibirem Banga (Nkwan), abenkwan a wo di wɔ mia beberee a Nigeria fa bi ka ho. Wɔ Cameroon, wɔ de abɛ amono na ɛyɛ mbanga. Sɛ ɛbia ɛhɔ no abɛ amono nni hɔ a, wɔ de abɛ a ɛwɔ konkomu na ɛyɛ.

### Nigeria

Banga yɛ nkwan bi a yɛ de abɛ ayɛ wɔ anaafoɔ Niger Delta Nigeria nkankan ne Itsekiri abusuakuw. Saa aduane no ne "Ofe Akwu"  wɔ  Igbo ammamere mu. Binis fo wɔ nkwan bi a wɔ de abɛ ayɛ a ɛte sɛ "Ofe Akwu" sɛ ɛba neɛma a wɔ de yɛ ne ɔkwan a wɔ fa so yɛ.

Wɔ Nigeria, wɔ de aduane yi ka aduan ahoro bi ho te sɛ Ataredeɛ (*Usi*) ma Urhobofo wɔ Delta State, Nigeria, banku ma Ghana ne ɛmoo ma Igbo fo.

Beletete, aidan aduaba, rohojie ma banga yɛ dɛ, Banga ehwa ahaban a yɛ frɛ no Obenetietien (anaa wɔ bɛtumi de nwonwono anaa ehwa ahaban a yɛ), oburunbebe dua baako,gyeene a yɛ twetwa,crayfish a ya nyam,mako ne nkyene.  Ɛda bi wɔ hɔ a wɔ de nkwan no di  mankani (taro) aduane a yɛ frɛ no *kwacoco*. Wɔ taa de nsuomu nam amono anaa nea ya ho anaa mogya nam na ɛyɛ banga nkwan.

Nkwan no so yɛ dɛ sɛ wɔ de nkruma ka ho a.

Amiedi, a wɔ san frɛ no banga nkwan, yɛ nkwan a Urhobofo wɔ Nigeria anaafoɔ na edi. Wɔ de nsuo a wɔ nya fi adwe mu na ɛyɛ. Ɛno akyi no na wɔ de neɛma bi tɛ sɛ crayfish, mogya nam, nsuomunam, mako ne nantwi nam ka ho. Wɔ de  eba anaa usi (starch) na edi. (*Elaeis guineensis*).

## Mfoni ahoro

Palm nut soup with fish.jpg|Palm nut soup with fish
Palm nut soup.jpg|Palm nut soup
Akan Ghanaian Palm Nut Soup.jpg|Akan Ghanaian Palm Nut Soup
Palm nut soup close up.jpg|Palm nut soup close up
Palm nut soup on fire.jpg|Palm nut soup on fire
Fufu with palm nut soup, snail and tilapia.JPG|Fufu with palm nut soup, snail and tilapia


## Hyɛ wie nso

* Ground nut soup
* Kpekpele
* List of soups

## Ntotoho
https://ak.wikipedia.org/wiki/Special:ContentTranslation?title=Special:ContentTranslation&campaign=contributionsmenu&to=ak&page=Palm+nut+soup&from=en&targettitle=Palm+nut+soup#:~:text=Categories-,Nigerian%20soups,Fruit%20soups,-African%20soups

* Palm nut soup recipe
* Palm Nut Soup
Abena Takyiwa

**Abena Takyiwa** wɔ woo no Ɔpɛnimma da a ɛtɔ so 25 wɔ afe 1958 mu yɛ  Ghana amanyɔni ne mmarahyɛbedwani, wɔ mmarahyɛbadwam a edikan wɔ kwasafoman a ɛtɔ so anan a ɔgyina ma Kwabre mpasuaso wɔ  Asanti mantam mu.

## Contents

* 1 Abrabo ahyɛaseɛ ne adesua
* 2 Amanyɔsem
* 3 Adwuma
* 4 Ɔsom
* 5 Ntotoho

## Abrabɔ ahyɛaseɛ ne adesua
Yɛ wo Abena wɔ Ɔpɛnimma da a ɛtɔ so 25 wɔ afe 1958 mu wɔ Kwabre a ɛwɔ  Asanti mantam mu wɔ Gana. Ɔkita abɔdin krataa wɔ adepam ne aduani nua mu.

## Amanyɔsɛm
Wɔdi kan yi no kɔɔ mmarahyɛbedwan wɔ National Democratic Congress  amanyɔkuo ne din mu wɔ Ɔpɛnimma bosome  no mu wɔ afe 1992 Ghana abatoɔ kese no mu sɛ ɔnkɔ si Kwabre Mpɛsoa so wɔ  Asante mantam mu wɔ Gana. Ɔtena mmarahyɛbedwam wɔ nfie anan pɛ. Nea obedi ne ade yɛ Nana Asante Frimpong a ofi amanyɔkuo New Patriotic Party wɔ afe  1996 Gana abatoɔ kese no mu. Ɔnyaa mma  33,035 a ɛkyerɛ 58.80% wɔ aba a wɔ to no mu na Oppong Kyekyeku Kwaku Kaaky a  ɔgyina ma amanyɔkuo National Democratic Congress nso nyaa mma no mu 10,808 a ɛkyerɛ 19.20%, Kwaku Dua-Twum a ɔwɔ amanyɔkuo National Congress Party anso nyaa mba  1,499 a ɛkyerɛ 2.70%, ne  Abdullah Uthman a ɔwɔ amanyɔkuo People's National Congress nso enya aba no bi koraa a ɛkyerɛ  0.00%.

## Adwuma
Abena yɛ obi a ɔpam ntadeɛ na ɔka nneɛmɛ ho aduro. Na ɔyɛ mmarahyɛbedwanii ma Kwabre mpɛsoa so a ɛwɔ Asanti mantamu.

## Ɔsom
Abena yɛ Okristoni. 

## Ntotoho
Ɛtɔ

**Ɛtɔ**() yɛ Ghana aduane a wɔde bayerɛ yɛ. Wɔ Ghana man mu no, ɛyɛ nea Akanfo yɛ ɛtɔ bere a obi redi n'awoda. Sɛnea abrɔfo mman mu no wɔde kaake di awoda no, Akanfo yam bayerɛ wo asanka anaa ayewa mu na wɔde nkesua aka ho.

## Sɛnea wɔnoa no
Wobehia bayerɛ,ngwo, gyeene, anwa,mako ne nkesua. Di kan sensene wo bayerɛ no. Twa mu nketewaa na fa nsu hohoro. Fa bayerɛ no gu kyɛnsee mu, fa nkyene kakraa ne nsu gu kyɛnsee no mu na fa si agya so. Hohorow wo nkesua no ho na fa gu nsu no mu. Kata kyɛnsee no so na ma ensi agya no so bɛyɛ sima dunum. Hwɛ sɛ bayerɛ no aben na hwie nsu no fi ho.

Afei fa kyɛnsee ketewaa na hwie ngwo kakraa gu mu. Fa gyeene kakraa ka ho na kyew ngwu no mu. Yi ɛno nso fi agya no so si kyɛn. Tam wo ayewa anaa asanka na twi wo mako, gyeene a aka ne aanwo no kosi sɛ ɛbɛfe. Fa wo bayerɛ no gu asanka no mu na yam ɛno nso. Yam kosi sɛ ɛbɛyɛ fokɔfokɔ.

Sesei wobetumi de wo ngwo aka bayerɛ a w'ayam no ho. Fa ngwo no ka ho nkakra nkakra na fa wo apotoyewa  no fra. Sɛ ngwo no fra bayerɛ no a wobetumi de wo nkesua a w'ahwane ho agu wo bayerɛ no so.

## Beae a menyaa mmoa fii
Kɔkɔɔ a yɛatoto

**Kɔkɔɔ a yɛatoto** anaa "Kofi brokeman" yɛ Ghana aduane a agye din paa. Ɛyɛ aduane a wɔtɔn wɔ kwan ho na ne bo nhyɛda nyɛ den. Asiane sɛ ne bo nyɛ den nti na wɔfrɛ no "Kofi brokeman" a asekyerɛ ne sɛ Kofi a ne ho akyere no. Enti mfa ho sɛ obi nni sika pii no, obetumi atɔ bi.

## Sɛnea wɔyɛ no
Wobɛ hia kɔkɔɔ ne agya. Wobɛ yi wo kɔkɔɔ no ho. Afie wo gya no, wode dade a ntokurontokuro wo mu bɛto wo gya no so na wode wo kɔkɔɔ no agu so. Dane dane kɔkɔɔ no bere a ɛgu agya no so kosi sɛ wo kɔkɔɔ no bɛ ben.

Wobetumi de nkate adi kɔkɔɔ a watoto no. Wobetumi nso de dua ne ngwo adi.

## Beae a menyaa mmoa fii
Kwenkwen

**Kwenkwen**() anaa shinkaafa/kyinkaafa yɛ Ghana nnuane mu baako a nkurɔfoɔ pii ani gye ho. Wɔtɔn aduane yi wɔ Kumasi mmɔnten so na ɛmfa ho ne nea ɔtɔn aduane no, ne hua yɛ pɛ. Wonyaa edin kwenkwen firi dede a atere a wɔde te aduane no berɛ a ɛka dadesɛn a aduane no wɔ mu no ho.

Sɛ aduane no so bɛyɛ fɛ berɛ a obi akɔtɔ. Ɛgyina nnipa no botom. Wobetumi de nkosua, frɔyɛ, shito, dua a yanoa, gari, nantwi nam, nsumunam anaa wele aka aduane no ho adi.

Esiane sɛ kwenkwen yɛ ɔmo a ani nyɛ fitaa nti ahoɔden a ɛwɔ mu no dɔɔso. Sɛ wodi aduane yi a ɛmee yiye, ɛyɛ ma nkurɔfo a ɔwɔ asikyere yare na ɛwɔ ahoɔden nnuro bi te sɛ "Vitamin B" ne "Folic acid" a ɛyɛ ma mmɔfra a ɔwɔ yafunu mu.

## Beae a menyaa mmoa fii
Norbert Garko Awulley

**Norbert Garko Awulley**  yɛ Ɔman  Ghana amanyɔni a wɔwoo no Ayɛwohomumɔ bosome da a ɛtɔ so aduonu-mmienu, afe apem ahankron aduonum-nan mu. Na ɔka fahodie a ɛtɔ so mmienu ne mmiɛnsa ho. Ɔgyinaa hɔ maa Builsa Anafoɔ mpɛsoa so a ɛwɔ Ghana Atifido-Apueɛ Mantam mu.

## Abrabɔ  Ahyɛaseɛ ne Adesua
Wɔwoo Norbert Garko Awulley wɔ Ayɛwohomumɔ bosome da a ɛtɔ so aduonu-mmienu, afe apem ahankron aduonum-nan mu wɔ Ghana (Sikakɔkɔɔ Mpoano) Atifido-Apueɛ Mantam mu. Ɔkɔɔ ntoasoɔ sukuu wɔ Tamale Adwadie Sukuu, baabi a ɔnyaa Atikyafoɔ Nteteeɛ Abodin krataa. Akyiri yi no, ɔkɔɔ Asetenam Abɔdeɛ-mu-nyansapɛ Sukuu wɔ Moscow man mu na ɔnyaa 'Diploma' wɔ Asetenam Abɔdeɛ-mu—nyansapɛ mu.

## Adwumasɛm
Awulley yɛ ɔkyerɛkyerɛni ne akane mmarahyɛbedwani ma Builsa Anafoɔ Mpɛsoa so wɔ Ghana Atifido-Apueɛ Mantam mu.

## Amanyɔsɛm
Awulley nam Ɔman kabi-ma-menka-bi kuo so kɔɔ mmarahyɛbedwam wɔ Ghana afe apem ahankron aduokron-mmienu mmarahyɛbedwam abatoɔ berɛ mu na ɔgyina maa Builsa Anafoɔ mpɛsoa so. Ɔsane dii nkunim bio wɔ afe apem ahankron aduokron-nsia mu a ɔnyaa mma mpem nson, ahanu ne mmienu wɔ aba no nyinaa mu a ɛgyina hɔ ma ɔha nkyɛmu aduonum, akyiripɔ aduowɔtwe. Ɔfaa akonwa no wɔ Ghana mfeɛ mpem mmienu abatoɔ no mu na ɔnyaa mma mpem nan, ahansia ne aduokron wɔ aba no nyinaa mu a ɛgyina hɔ ma ɔha nkyɛmu aduonum-mmienu, akyiripɔ aduanan wɔ wɔn a ɔne wɔn sii akan no so. Achianah J. Amoabil a ɔnyaa mma mpem mmiɛnsa ahanan ne aduosia-nson. Kanbonaba H. Abeka a ɔnyaa mma ahanan ne aduanan-num a ɛgyina hɔ ma ɔha nkyɛmu num, Adama Bawah a ɔnyaa mma ahanu ne du-baako a ɛyɛ ɔha nkyɛmu mmienu, akyiripɔ aduanan ne Atukpok Angabe a ɔnyaa mma ɔha ne aduanan-num a ɛyɛ ɔha nkyɛmu baako, akyiripɔ aduosia. Ɔhweree n'akonwa maa Abolimbisa Roger Akantagriwen wɔ Ghana mfeɛ mpem mmienu ne nan abatoɔ no mu.

## Ɔno Ankasa n'abrabɔ
Awulley yɛ kristonii

## Beaɛ a me nyaa mmoa firiiɛ
Dansoh Samuel Kwaku

**Dansoh Samuel Kwaku** yɛ Ghana amanyɔni.Ɔsom sɛ ekuoba wɔ mmarabedwanii wɔ mmarahyɛbedwakuo a ɛdi kan wɔ kwasafoman a ɛtɔ so nan wɔ Ghana ma Atiwa mpɛsoa a ɛwɔ apueɛ mantam wɔ Ghana firi ɔpɛpɔn bosome da a ɛtɔ so nson afe apem ahankron aduokron mmiɛnsa de kɔsi ɔpɛpɔn bosome da a ɛtɔ so nson afe apem ahankron aduokron nson mu.

## Amanyɔsɛm.
Yɛtoo Dansoh Samuel Kwaku so aba wɔ afe apem ahankron aduokron mmienu Ghana mmarahyɛbedwa abatoɔ a na ɔgyina hɔ ma"National Convention party" amanyɔkuo no sɛ mmarahyɛbedwanii ma mmarahyɛbedwakuo a edikan wɔ kwasafoman a ɛtɔ so nan wɔ Ghana. Berɛ wɔrebɛto afe apem ahankron aduokron nsia Ghana abatoɔ no, ɔdii ntwo maa Yaw Baning-Darko faa akonnwa no. Yɛtoo ne so aba ma no tenaa akonnwa no so wɔ ɔsono amanyɔkuo"New patroitic party" din mu ma Atiwa mpɛsoa a ɛwɔ apueɛ mantam wɔ Ghana wɔ ɔpɛnimaa bosome wɔ afe apem ahankron aduokron nsia Ghana abatoɔ mu. Ɔnyaa mma mpem du nkron, ahanson ne aduasa num wɔ mpem aduasa baako, ahanson ne aduasa baako mma dodoɔ a wɔtoo no mu a ɛgyina hɔ ma ɔhamu nkyekyɛmu aduonum akyirepɔn aduonum a ɛboro n'asɔretiafoɔ Ben Ɔhene-Kwapong a ɔwɔ akokɔ amanyɔkuo"Convention people's party" deɛ no so,ɔnyaa mma mpem du, ahanan ne aduowɔtwe a ɛgyina hɔ ma ɔhamu nkyekyɛmu aduonu nsia akyirepɔn aduowɔtwe ɛna Emmanuel Dakwa Adae a ɔwɔ "People's National Convention" amankuo a ɔnyaa mma apem, ahanum ne du nsia mma a ɛgyina hɔ ma ɔhamu nkyekyɛmu mmiɛnsa akyirepɔn aduokron. Yaw Brempong Yeboah dii ne so nkunim wɔ ne mmarahyɛbedwa amanyɔkuo abatoɔ a ɛdi kan.

## N'abrabɔ.
Ɔyɛ  okristoni.

## Beaeɛ a menyaa mmoa firiiɛ
Vida Amaadi Yeboah

**Vida Amaadi Yeboah**  wɔ afe apem ahankron aduanan nan, kɔ si afe mpem mmienu ne aha nsia na ɔyɛ ɔnkanee Ghana  ɔkyerɛkyerɛni amanyɔnii ne ɔman ɛkandifoɔ. Na ɔyɛ ɔsoafoɛ abɛdiɛakyire a ɔhwɛ nwoma ne ammamerɛ nsem so firi afe apem ahankron aduowɔtwɛ nnwɔtwe kɔsi afe apem ahankron aduokron mmiɛnsa. Yeboah boa ma yete FORUM FOR AFRICAN WOMEN EDUCATIONALIST (FAWE) wɔ afe apem ahankron aduokron mmienu. Na ɔyɛ mmarahyɛbedwanii a yɛ yi no wɔ afe apem ahankron aduokron mmienu. Yeboah bɛ yɛ ɔmanpanin Jerry Rawlings amanmuo mu nipa baako, na ɔsom sɛ ɔsoafoɔ a ɔhwɛ nsrahwɛ bea so. Ɛfiri afe apem ahankron aduokron nson kɔ si afe mpem mmienu.

## Abrabɔ ahyasiɛ ne sukuu
Ye wo Yeboah wɔ Kitawonsa bosome da a ɛtɔ so aduonu nson, afe apem ahankron aduanan nan ɛwɔ ne maame kuro mu wɔ Apue mantam.a Na ɔyɛ Kate Oye Ntow Ofosu ne Eric Perigrino Nelson ba baa. Ɔsua adeɛ wɔ Wesley Girl's Senior High School ansana ɔtoa so akɔ sua French kasa no nso wɔ University Of Ghana suapɔn mu. Ɔtoa so kɔ sua French kasa no kɔ nanim kɔ nyaa abɔdin ntoasoɔ wɔ University Of Borbeaux asuapɔn  wɔ France mman mu, ne Postgraduate Diploma abasobɔdin wɔ asesua mu firi University Of Cape Coast suapɔn mu. Ɔkyerɛɛ adeɛ mfie du nan wɔ mmaa sukuu mu wɔ Ghana man mu, ɔbeyɛɛ Tidifoɔ di maa Mefantsiman Girl's Secondary School asana yɛ yii no sɛ Adesua Twerɛtwerɛfoɔ abadiekyire wɔ afe apem ahankron aduowctwe num. Ɔfiri afe apem ahankron aduowɔtwɛ nnwɔtwɛ kɔsi afe apem ahankron aduokron mmiɛnsa mu no Vida Yeboah na na ɔyɛ Adesua ne Amammerɛ mu Ɔsuafoɔ Abɛdiekyire. Yeboah tra mfitiasie Suapɔn sukuu kɔ nhyehyeɛ, Ɔmaa mmaayewa sukuu kɔ kɔɔ soro. Wɔ afe apem ahankron aduokron mmienu mu no ɔboa ma yɛ te Forum For African Educationalist ne Asuafoɔ Africa mmaa nan wɔ Adesua mu mmoa: Fay Chung wɔ Zimbabwe, Simone Testa wɔ Seychelles, Paulette Moussavon - Missambo wɔ Gabon, ne Alice Tiandrebengo wɔ Bukina Faso.

## Amayɔsɛm
Yɛ to Vida so aba maa no kɔ gyinaa Akwuapem Anaafoɔ mansinimu anan mu ɛwɔ Ghana Adehyeman a ɛtɔ so nan wɔ Ɔpɛpɔn bosome da a ɛtɔ so nson, afe apem ahankron aduokron mmiɛnsa, wɔ brɛ a yɛbɔ no nkunim wɔ afe apem ahankon aduokron mmienu Ghana mmarahyɛbedwa abatoɔ ɛkɔ so wɔ Ɔpɛpɔn bosme da a ɛto so aduonu nkron, afe apem ahankron aduokron mmienu no mu. Yɛ sane nso yii no kɔɔ mmarahyɛbedwam a ɛtɔ so mmienu wɔ Ghana Adehyeman a ɛtɔ so nan no mu wɔ abrɛ a ɔnyaa ɔha mu nkyekyemu aduanan nwɔtwe firi mma no nyinaa mu wɔ afe apem ahankron aduokron nsia abatoɔ no mu. Yɛ yii no wɔ afe apem ahankron aduokron nson sɛ Ɔsoafoɔ a ɔhwɛ nsrahwɛ bea so a ɔyɛɛ adwuma kɔsii afe mpem mmienu ne baako, a ɔyɛɛ Ɔsoafoɔ adwuma yɔ mmarahyɛbedwam adwuma no wɔ nkyene.

## Abasobɔdeɛ ne nkaeɛ
Yɛ kaeɔ Vida Yeboah sɛ onipa baako a ɔboa maa ɔtee FORUM FOR AFRICAN WOMAN EDUCATIONALIST (FAWE) wɔ Ghana man mu.

## Beaɛ a me nyaa mmoa firiiɛ
https://books.google.com/books?id=85WbPmx9QlcC&pg=PR11


Nkyekyεmu:Ghana mmrahyɛbadwafoɔ 1997–2001
Nkyekyεmu:Ghana mmrahyɛbadwafoɔ 1993–1997
Sylvester Azantilow

Sylvester Ateteng Azantilow  yɛ Ɔman Ghana mmarahyɛbedwani wɔ ne amanyɔni wo ɔman no mmarahyɛbedwam a ɛtɔ so nan a na ɔyɛ anamɔnsini de ma Builsa Atifi mpɛsoaso wɔ Apuiɛ mantam wɔ Ɔman Ghana mu. Na ɔyɛ National Democratic Congress NDC amanyɔkuo ba.

## ABRABƆ AHYƐASEƐ NE SUKUU
Wowoo Azantilow wo afe apem ahankron aduonum baako wo etifi ɛpuiɛ mantam wɔ Ghana ɛnkanee (Gold Coast). Onyaa ne nwoma mu nteteeɛ wɔ  (Notre Dame Seminary Senior High School)" a ɛwɔ Navrongo, ɛhɔ na onyaa ne GCE  abodin krataa.

## AMANYƆSƐM
Oyii Azantilow kɔɔ mmarahyɛbedwam wo amanyɔkuo NDC din mu wo afe apem ahankron aduokron mmienu mmarahyɛbedwam abatoɔ no mu sɛ ogyina mu ama Builsa etifi mantam mu. Onyaa mma ɔha mu nkyekyemu aduonum nsia akyiri pɔ du (56.10%) kyɛn Avaasi Solomon Akumboa a onyaa apem mmiɛnsa, aha nan ne aduanan (3,440) a ɛgyina hɔ ma ɔha mu nkyekye mu dunum akyiri pɔ du (15.10%) ne Atulisi Alankawon Andrew a onyaa mma aha nsɔhwe ne aduasa nson a egyina hɔ ma ɔha nkyekyɛmu mmiɛnsa akyiri pɔ aduoson (3.70%) ne Azaanab Waksman Akuobey a onyaa aha num ne aduonu nan a ɛgyina ho ma ɔhamu nkyekyeɛ mu mmienu akyiri pɔ aduasa(2.30%) ne George Kwado Amarnah a ɔno nso nyaa mma ɔha mmiɛnsa ne dunson a ɛgyina ho ma ɔhamu nkyekyɛmu baako akyiri pɔ aduanan (1.40%).

## NNWUMA
Na Azantilow yɛ ɔpanin a ɔkra nnoɔma firi Amanɔne ba ɔman mu nipa baako ne mmarahyɛbedwani de ma Builsa ɛtifi mpɛsoaso wɔ Apuiɛ mantam. Na ɔsane nso yɛ Ɔsoafoɔ abɛdiakyire de ma mmabunu ne Agokansie mu nsɛm.

## N'ABRABƆ NNWUMA
Na Azantilow yɛ Kristoni.

## NE WUO
Azantilow wuu wɔ Kitawonsa bosome da a ɛto so aduonu baako, afe mpem mmienu aduonu mu (21st July,2020), na wɔ koraa n'akyi koraa wo Ɔsanaa bosome da a ɛtɔ so nwɔtwe wɔ afe Koro no mu wɔ Ahemfo esieɛ a ɛwɔ Sandema.

## BEAƐ A MENYAA MMOA FIRIIƐ
Fortunate Atubigu

Fortunate Atubiga(wɔwoo no kitawonsa bosome da a ɛtɔ aduonu nson, afe apem ahankron aduonum) yɛ Ghana manyɔni. Na ɔyɛ mmarahyɛbedwa wɔ mmarahyɛbedwakuo a ɛdi kan ne nea ɛtɔ so mmienu wɔ kwasafoman a ɛtɔ so nan wɔ Ghana  a ɔgyina hɔ ma Binduri mpɛsoa a ɛwɔ atifido apueɛ mantam wɔ Ghana.

## Abrabɔ ahyɛaseɛ ne nwomasua.
Wɔwoo Atubigu kitawonsa bosome da a ɛtɔ so aduonu nson,, afe apem ahankron aduonum wɔ atifido apueɛ mantam wɔ Ghana. Ɔkɔɔ sukuu wɔ"GCE ordinary Level".

## Amanyɔsɛm.
Wɔtoo Atubiga so aba yii no deɛ ɛdi kan wɔ mmarahyɛbedwafie  a na ɔyɛ "National Democratic Congress" amanyɔkuo wɔ ɔpɛpɔn bosome da a ɛtɔ so nson wɔ afe apem ahankron ne aduokron mmiɛnsa no mu berɛ a wɔdaa no adi sɛ ɔno na adi nkunim wɔ afe apem ahankron aduokron mmienu Ghana mmarahyɛbedwa abatoɔ a ɔtoo no ɔpɛnimaa bosome da a ɛtɔ so aduonu nnwɔtwe wɔ afe apem ahankron aduokron mmienu no mu. Ɔsane nso baa aban mu wɔ afe apem ahankron aduokron nsia Ghana abatoɔ mu a ɔnyaa mma apem, ahanson ne nan firii mma mpem aduonu, ahasa ne aduoson mmiɛnsa mu a ɛgyina hɔ ma ɔhamu nkyekyɛmu aduanan akyirepɔn aduoson sene Asaana Dunstan Ayaribilla mma mpem num, ahannwɔtwe ne nsia a ɛgyina hɔ ma ɔhamu nkyekyɛmu aduonu mmienu akyirepɔn du, Mustafa nyaa mma mpem, ahansia ne aduonum nan a ɛgyina hɔ ma ɔhamu nkyekyɛmu du akyirepɔn du ɛna Francis Aboko Ayariga nyaa mma apem, ahanu ne nkron a ɛgyina hɔ ma ɔhamu nkyekyɛmu nan akyirepɔn aduosia wɔ mma no nyinaa mu. Achidago Bernard Akugri a ɔwɔ kyineɛ amanyɔkuo"National Democratic Congress" na ɔdii n'adeɛ wɔ mpem mmienu Ghana abatoɔ no mu.

## N'abrabɔ.

Atubigu yɛ kristoni.

## Beaɛ a menyaa mmoa firiiɛ.
Diehuo

Tuo zaafi a nnipa dodow no ara frɛ no **diehuo**() ka nnuane a yɛdi no wɔ Gaanaman mu ha no ho. Wɔ Gaana  no, nnipakuo a wɔdi diehuo pa ara ne nnipa a wɔwɔ atifi fam. Diehuo yɛ aduane a ɛyɛ dɛ yie na ne akadeɛ titriw ne ayoyo forɔeɛ ne ntoosi forɔyɛ.

## Nnoɔma ahodoɔ a yɛde yɛ diehuo ne forɔeɛ.
Sɛ worebɛyɛ adiehuo ne forɔeɛ a yɛde ka ho a, wobɛhia;

Kokonte, aburosam, ayoyo haban, kawu, nkyene, dawadawa, mako, gyeene, atomudeɛ, ntoosi, amane, ngo.

Diehuo

## Sɛnea yɛsi yɛ diehuo ne ɛho forɔeɛ.
Sɛ worebɛka diehuo a, wobɛdi kan afa aburosam ne nsuo aka afra. Wowie a na wode nsuo asi gya so ama no ehuru. Ehuru a, na wode aburosam no a wode nsuo fra no egu mu na wanunum ama antɔ aba. Sɛ ɛfra na ehuru a, na wasa bi asi nkyɛn a wode bɛka diehuo no. Wowie a, na wode kokonte sam no egu nea aka wɔ gya so no mu. Wode kokonte Sam no egu ewie no, na wanunum ara kɔsi sɛ ɛbɛfra yie na amma antɔ aba. Ɛmu reyɛ duru no na wode aburosam nsuo no a wosa sii hɔ no nso regu mu nkakrankakra na waka ama emu ayɛ mmerɛ kakra te sɛ nea wopɛ. Afei bɛyɛ sima dunum akyi no na wo diehuo anaa tuo zaafi no aben.

## Ayoyo forɔeɛ.
Sɛ worebɛyɛ ayoyo forɔeɛ a, wobɛhohoro ayoyo ahaban ne ho na wo wie a na  wɔtwitwa no nketenkete. Wobɛnoa nsuo ama no ayɛ hye yie na wode gyeene a yɛtwitwa, nsesawa esam, dawadawa, nkruma sam, egu nsuo no a ɛsi gya so nu mu ama no ehuru bɛyɛ sima num ne nson ntam na wode ayoyo ahaban no ne kawu no nso egu mu na woanunum atoatoa so kɔsi sɛ atosodeɛ no bɛyɛ merɛ.

## Ntoosi forɔeɛ.
Sɛ worebɛyɛ ntoosi forɔeɛ a, wobɛdi kan atwitwa nam a wopɛ sɛ wode yɛ no mu nketenkete sɛnea wopɛ no ahohoro ho asi gya so de gyeene, akekaduro, galik nso egu ho. Wode saa atosodeɛ a yɛyam yi egu ho awie no, na wode atomdeɛ ne nkyene kakra nso egu nam ne ho na wakata so kakra ama nam no ho Amoateng.

Ɛnam no ho anoa awie no, na watam afiri gya no so de kyɛnsee foforo asi gya no so de ngo egu mu. Ngo no yɛ hye kakra a, na wode gyeene a yɛtwitwa egu ngo no mu. Sɛ gyeene no kye kakra a, na wode mako ne gyeene a yɛyam nso egu ngo no mu, sɛ ɛyɛ kakra a bɛyɛ sima mmiɛnsa a na wode ntoosi a yɛyam no nso egu mu na wanunum. Na afei wabubu amane ne saamon a yɛhohoro ho no nso egu forɔyɛ no mu. Wo wie a na wode nam no a wonoa ho no nso egu forɔyɛ no mu afei na waka forɔyɛ no dɛ no ahwɛ sɛ nkyene no wɔ fam a,na wode kakra aka ho. Forɔyɛ no ahuru bɛyɛ sima du akyiri no na afei deɛ wawie forɔyɛ no yɛ.

## Beaɛ a menyaa mmoa firiiɛ.
https://web.archive.org/web/20210731055219/https://gh.opera.news/gh/en/food/b0cf6902824fd7485d6520d9c5e849c5


 (talk) 03:17, 5 Ogyefuo 2022 (UTC)@Daniella Damptey
Kofi Attor

**Kofi Attor**  yɛ Ghana amanyɔni ( wɔwoo no wɔ Ɔpɛnimaa bosome da a ɛtɔso mmiɛnsa wɔ afe apem aha nkono ne aduonum nan mu) ɛna ɔsan nso ka mmarahyɛbedwafie  a ɛtɔso mmienu ne mmiɛnsa ho wɔ Ghana Adehyeman ɛtɔso nan ho maa Fraw mfimfini a ɛwɔ Fraw Mantam mu.

## Nwomasua
Ɔkɔ gyee nteteɛ wɔ institute of social studies  a ɔnyaa ne M.A abodin krataa. Ɔsan towaa so wɔ Hague a ɛwɔ Netherlands na ɔwiee suapɔn wɔ Ghana sukuupɔn mu a ɔnyaa ne B.A wɔ amanyɔsɛm mu.

## Amanyɔsɛm
Na Attor yɛ National democratic Congress ba. Wɔtoo aba yii no kaa mmarahyɛbedwafie a edi kan ho wɔ Ghana Adehyeman a ɛtɔso nan ho wɔ Ɔpɛpɔn bosome da ɛtɔso nson mu afei Ɔdii nkunim wɔ Ghana mmarahyɛbedwafoɔ abatoɔ mu wɔ afe apem aha nkono ne aduokron mmienu mu.

Ɔtoo ba maa no sɛ mmarahyɛbedwani ma Ho central abatoɔ mpɛsoasofoɔ wɔ mmarahyɛbedwafie a ɛtɔso mmiɛnsa wɔ adehyeman  ɛtɔso nan.

## Abatoɔ
Wɔ afe apem aha nkonoo ne aduokono abatoɔ mu no, Ɔnyaa mma no mu  mpem aduanan nkono,  aha nokono ne aduokono nkono de firii mpem aduonum nnwɔtwe ,  ahanu ne aduowɔtwe mmienu  a ɔkɔ too aba no mu a ɛyɛ ɔha mu nkyekyɛ mu aduoson nan akyiripɔ du a ɛbroo Geoffrey Quarshie Dzomekun nyaa mpem mmienu, aha nkono ne edu nan, John N.KAkorli nyaa apem aha mmiɛnsa ne aduanan mmienu,  Alex Osikr a ɔnyaa ah nsia ne aduasa nan ɛne Ofori Owusu a ɔnyaa aha mmiɛnsa ne aduokono mmiɛnsa no so.

Wɔtoo ba maa no sɛ mmarahyɛbedwani ma Ho Central abatoɔ mpɛsoasofoɔ wɔmfie mpem mmienu abatoɔ mu. Ɔdii nkunim wɔ abatoɔ no mu. Na ne  mpɛsoa  no ka mmarahybedwa akonnwa du nson no de firi nkonnwa du nkono no mu a National Democratic Congress dii nkunim wɔ Fraw Mantam mu.

National Democratic Congress amanyɔkuo no nyaa nkonnwa no mu aduokono mmienu wɔ mmarahyɛbedwafie de fii nkonnwa aha mmienu mu wɔ mmarahyɛbedwa a ɛtɔso mmiɛnsa wɔ Ghana adehyeman a ɛtɔso nan mu. Ɔde mma no mu mpem aduasa nson, ɔha ne aduasa baako a ɛyɛ ɔha mu nkyekyɛ mu aduonwɔtwe mmiɛnsa akyiripɔ aduasa.

Ɔdii nkunim wɔ John N.K Akorli ma  NPP, Eli Kotoku Eliikem ma CPP, Cousin Doamekpor ma NRP, Mathias Sinbad Adom ma UGM, Alfa Anas Hamidu ma PNC ne Stephen  B.Ashun nkontɛkorɔ.

Yeinom gyina hɔ ma mpem mmiɛnsa, ɔha nwɔtwe needu mmienu,  mpem mmienu, ɔha mmienu ne aduonu mmienu,  apem, ne aduanan nwɔtwe, aha mmienu ne aduasa nwɔtwe,ɔha ne edu ne hwee a egyina hɔ ma ɔha mu nkyekyɛ mu nwɔtwe ne akiripɔ aduosia, num ne akyiripɔ hwee, mmienu ne akyiripɔ aduasa, hwee ne akyiripɔ aduonum,  hwee ne akyiripɔ aduonu ne hwee ne akyiripɔ hwee.

## N'abrabɔ mu nsɛm
Na Ɔyɛ Nyamesomni

## Biaeɛ a menyaa nsɛm no
Kosi Kedem

Kosi Kedem (wɔwoo no Oforisuo bosome da ɛtɔso edu num wɔ afe apem ahankono ne aduanan num) na ɔyɛ Ghana amanyɔni a ɔka mmarahyɛbedwa a ɛtɔso mmienu ne mmiɛnsa wɔ adehyeman a ɛtɔso nan ma Hohoe south abatoɔ mpɛsoasofoɔ wɔ Fraw mantam mu.

## Abrabɔ ahyaseɛ ne nwomasua
Wɔwoo Kedem wɔ Oforisuo bosome da ɛtɔso edu num wɔ afe apem ahankono ne aduanan numɛwɔ Hohoe south wɔ Fraw Mantam mu wɔ Ghana. Ɔwie suapɔn wɔ University of Ghana mu a ɔyɛɛ Bachelor of Arts. Ɔsan kɔɔ suapɔn wɔ Cape Coast a ɔyɛ Ɔbenfoɔ wɔ nwomakrabea mu.

## Adwumayɛ
Na Kedem yɛ mmarahyɛbedwani dada ma Hohoe south abatoɔ mpɛsoasofoɔ wɔ Fraw mantam mu wɔ Ghana

## Amanyɔsɛm
Ɔtoo aba yii Kedem sɛ ɔnkɔ mmarahyɛbedwafie a edi kan wɔ Ghana adehyeman a ɛtɔso nan wɔ Ɔpɛpɔn bosome da a ɛtɔso nson wɔ afe apem aha nkono ne aduokono mmiɛnsa ɛno akyiri no  ɔde too dwa sɛ wadi nkunim wɔ afe apem aha nkono ne aduokono mmienu Ghana mmarahyɛbedwafoɔ abatoɔ no mu.

Wɔsan too aba yii no sɛ ɔnkɔ mmarahyɛbedwa a ɛtɔso mmienu ɛwɔ Ghana adehyeman a ɛtɔso nan wɔ National Democratic Congress amanyɔkuo din mu berɛ a Ghanafoɔ too aba wɔ Ɔpɛpɔn bosome no mu maa Hohoe south  abatoɔ mpɛsoasofoɔ wɔ Fraw mantam mu.

## Abatoɔ
Ɔtoo aba yii Kedem sɛ mmarahyɛbedwani ma Hohoe south abatoɔ mpɛsoasofoɔ wɔ afe apem mmienu Ghana abatoɔ no mu. Wɔtoo aba yii no wɔ NDC din mu.

Ne mpɛsoa no ka mmarahyɛbedwafie nkonnwa edu nson no de firi nkonnwa edu nkono no mu a NDC amanyɔkuo no dii nkunim wɔ Fraw mantam mu. NDC amanyɔkuo no ɛdɔm dodoɔ nkonnwa aduokono mmienu de firii nkonnwa ahanu wɔ mmarahyɛbedwafie wɔ Ghana adehyeman a ɛtɔso nan mu.

Aba dodiɔ a ɔtoo maa no no yɛ mpem edu mmiɛnsa, ɔha mmiɛnsa ne nsia, de firi nnipa mpem aduonu nkono, ne aduasa mmiɛnsa a ɛtoo aba no mu a ɛyɛ ɔha mu nkyekyɛ mu aduanan nson de broo Bennett K. Dkye ogyinaa mu ma NPP , Delalli Ndo a ɔyɛ nkontɛkrorɔ, James Flolu R.Senya ma NRP.

Yei yɛ mpem nkono ne aduanan mmiɛnsa, mpem nan,aha nan ne aduonwɔtwe nkono,  ɔha nwɔtwe ne aduasa nan ne aha nan ne aduonum  a ɛyɛ ɔha mu nkyekyɛ mu aduasa mmienu ne akyiripɔ mmienu,  edu nsia, mmiɛnsa ne edu nsia a ɛtoo aba no mu.

## Abrabɔ mu nsɛm
Kedem yɛ Nyamesom ni.

## Beaeɛ a menyaa nɛm no


Nkyekyεmu:Ghana mmrahyɛbadwafoɔ 1997–2001
Nkyekyεmu:Ghana mmrahyɛbadwafoɔ 1993–1997
Nkyekyεmu:Ghana mmrahyɛbadwafoɔ 2001–2005
Nkyekyεmu:National Democratic Congress (Ghana) Amanyɔfoɔ
Amos Lawerh Buertey

**Amos Lawerh Buertey** (wɔwoo no Ayɛwohomummɔ bosome da a ɛtɔ so du wɔ afe apem ahankron aduonum nan) yɛ Ghana , asɛnnibea gyinamufoɔ sane nso yɛ mmarahyɛbedwanii wɔ mmarahyɛbedwakuo a ɛtɔ so mmiɛnsa wɔ kwasafoman a ɛtɔ so nan a ɔgyina hɔ ma Ada mpɛsoa so wɔ Nkran pupuni mantam wɔ Ghana.

## Abrabɔ ahyɛaseɛ ne sukuu.
Wɔwoo Lawerh wɔ Ayɛwohomummɔ bosome da a ɛtɔ du wɔ afe apem ahankron aduonum nan wɔ Ada, kuro bi a ɛwɔ Nkran punpuni mantam wɔ Ghana. Ɔkɔɔ sukuu wɔ Ghana mmaranim sukuu na ɔnyaa n'apɔnkyibaa nkrataa wɔ mmaranim mu.

## Amanyɔsɛm.
Wɔtoo Lawerh so aba ma no baa aban mu wɔ mmarahyɛbedwakuo a edikan wɔ kwasafoman a ɛtɔ nan wɔ Ghana wɔ Ɔpɛpɔn bosome da a ɛtɔ so nson wɔ afe apem ahankron aduokron mmiɛnsa berɛ a wɔdaa no adi wieeɛ sɛ ɔno na wadi nkunim wɔ afe apem ahankron aduokron mmienu Ghana mmarahyɛbedwa abatoɔ a wɔtoo no Ɔpɛnimaa bosome da a ɛtɔ so aduonu nkron wɔ afe apem ahankron aduokron mmienu. Na ɔyɛ ekuoba wɔ mmarahyɛbedwakuo a ɛtɔ so mmienu wɔ kwasafoman a ɛtɔ so nan wɔ Ghana ɛna wɔtoo ne so aba ma no bɛyɛɛ mmarahyɛbedwanii maa Ada mpɛsoa a na ɔwɔ Kyineɛ amanyɔkuo (National Democratic Congress) berɛ a na wɔreto afe apem ahankron aduokron mmienu Ghana abatoɔ wɔ ɔpɛnimaa bosome no mu. Ɔnyaa mma mpem aduonu nan, ahasa ne dunson firii mma mpem aduasa mmienu, ahanson ne aduowɔtwe num mu a ɛgyina hɔ ma ɔhamu nkyekyɛmu aduonum nson akyirepɔn aduoson sene n'asɔretiafoɔ Apetorgbor Adinortey a wate ne ho a ɔnyaa mma mpem nan, ahanan ne aduosia nsia ɛgyina hɔ ma ɔhamu nkyekyɛmu du akyirepɔn aduosia firii mma dodoɔ no mu ɛna Patrick Nelson Sogbodjor a ɔwɔ Akokɔ amanyɔkuo (Convention people's party) nso nyaa mma dodoɔ mpem nan ne mmienu a ɛgyina hɔ ma ɔhamu nkyekyɛmu nkron akyirepɔn aduonum. Wɔ mfeɛ mpem mmienu mu no ɔnyaa mma mpem du mmiɛnsa, ahasa ne dunson firii mma dodoɔ mpem aduonu nan,ahasa ne aduosia nan mu a ɛgyina hɔ ma ɔhamu nkyekyɛmu aduonum nan akyirepɔn aduoson. Lawerh yɛɛ mmarahyɛbedwanii firii afe apem ahankron aduokron nsia kɔpem mfeɛ mpem mmienu. Ɔdii ntwo wɔ mfeɛ mpem mmienu dane akonnwa no maa Alex Narh Nartey-Enyo.

## Nnwuma
Lawerh yɛ asɛnnibea gyinamufoɔ sane nso yɛɛ ɔsoafoɔ abɛdiakyire a ɔhwɛ Nkran punpuni mantam so.

## N'abrabɔ
Lawerh yɛ Kristoni.

## Beaɛ a menyaa mmoa firiiɛ.


Nkyekyεmu:Ateasefoɔ
Nkyekyεmu:National Democratic Congress (Ghana) Amanyɔfoɔ
Nkyekyεmu:Ghana mmrahyɛbadwafoɔ 1993–1997
Nkyekyεmu:Ghana mmrahyɛbadwafoɔ 2001–2005
Nkyekyεmu:Ghana mmrahyɛbadwafoɔ 1997–2001
Puff-puff

## Pɔɔfo / Boflootu - Asante
**Puff-puff**,() sɛdeɛ wɔfrɛ no wɔ Alata (Nigeria)  ne Sierra Leone, ɛna ɛtɔ da a Ghana, ne Cameroonfoɔ a wɔka Borɔfo no mu no yɛ Abibifoɔ aduane a ɛmu yɛ hare a wɔde esam a wɔakye ayɛ. Edin foforɔ a wɔtumi de ma saa aduane yi wɔ Ghana ne Boflootu, Ivory Coastfoɔ nso frɛ no bofloto, Congofoɔ nso frɛ no mikate, Angolafoɔ nso frɛ micate anaa bolinho, cameroonfoɔ a wɔka French kasa no nso frɛ no beignet(Ɛwom sɛ esam a wɔde yɛ saa aduane yi wɔ French no yɛ sononko firi aduane korɔ yi ara bi a wɔyɛ no wɔ hɔ a Ɛne yei di nsɛ no ho), Sudanfoɔ nso frɛ no ligemat, ɛnna Liberiafoɔ nso frɛ no kala. Aduane yi asan agye din wɔ Atɔeɛ fam Afrika, a wɔfrɛ no mandazi wɔ apuiɛ ne atifi fam.
## Nneama A Wɔde Yɛ
Nneɛma ahodoɔ a wɔde fra mmɔre de yɛ pɔɔfo no bi ne esam, "yeast," asikyire, bɔta, nkyene, nsuo ne nkosua(yeinom deɛ sɛ wopɛ a, na wode fra), na afei wɔde agu anwa mu akye ama n'ahosuo no asesa ayɛ  nnodoeɛ, sɔ woanya "yeast" no bi a, wobɛtumi de esam a wɔde yɛ paanoo no bi ayɛ, nanso deɛ wɔtaa de yɛ pa ara ne "yeast." Sɛ wokye wie a, wobɛtumi de asikyire afefa ho. Sɛdeɛ wɔyɛ Frenchfoɔ beignet ne Italyfoɔ zeppole no, sɛ wopɛ nso a, wokye wie a, wobɛtumi de ahwamhwamdeɛ bi te sɛ senamɔn, vanila anaa nɔtmɛɛgi afefa no.
## Akadeɛ
Sɛ woredi pɔɔfo yi a, saa kwan sononko yi so na wobɛtumi de adi "Strawberry" anaa "raspberry." Wobɛtumi adi pɔɔfo sa ara a womfa biribiara nka ho, sɛ wopɛ nso a, wobɛtumi de biribi foforɔ aka ho adi. Hwɛ nhwɛsoɔ yi; Cameroomfoɔ tumi de pɔɔfo di adua, kɔfe ne anonneɛ foforɔ a wɔtaa nom no anɔpa no mu biara. 

Nwoma a Imbolo Mbundu twerɛeɛ a wɔfrɛ no "*Behold the Dreamers" no, wɔbɔɔ pɔɔfo din wɔ mu.*

## Wobɛtumi nso ahwɛ

** Buñuelo
** Chin Chin
** Gulab jamun
** Kuli-Kuli
** List of doughnut varieties
** Loukoumades
** Oliebol
** Boortsog

## Baabi a menyaa mmoa
George Charles Quaynor-Mettle

George Charles Quaynor-Mettle yɔ amanyɔni ne ɔkyerɛkyerɛni wɔ Ghana.

Berɛ a Aban a ɛtɔ so nnan no bɛdii ɔman yi so no, na ɔsom sɛ mmarahyɛbedwanii wɔ Ablekuma South abatoɔ mpɛsoa so wɔ Nkran Mantam mu wɔ Ghana.

## Abrabɔ ahyɛaseɛ ne nnwomasua.
Wɔwoo Quaynor-Mettle Ahinime 07, 1955 mu. Afei, ɔkɔgyee abodin Bachelor of Arts wɔ Ghana suapɔn no mu (University of Ghana).

## Amanyɔsɛm
Berɛ wɔreto aba ama mmarahyɛbedwafoɔ wɔ afe 1992 mu no, wɔto maa Quaynor-Mettle sɛ National Democratic Congress mmarahyɛbedwani wɔ Aban a ɛtɔ so nnan no bɛdii Ghana so no ase. Wɔresan ato aba wɔ afe 1996 mu no, Owurayere Theresa Amerley Tagoe a ɔgyinaa mu maa (New Patriotic Party) saa berɛ no bɛtuu no firii adeɛ so. Owurayere yi tumi nyaa aba dodoɔ a wɔtoeɛ no mu 39.90%, a ɛkyerɛ sɛ, nnipa mpem aduanuan ahansia aduanan-nan (47,644) na wɔto maa no. Ɛno maa ɔtumi dii  Ebo Hawkson a ɔnyaa mma no mu 35.70%, a ɛkyerɛ sɛ, nnipa mpem aduanan mmienu ahanum aduosia-nwɔtwe (42,568) na wɔto maa no, a ɔgyinaa mu maa (National Democratic Congress) no so nkunim. Bio, ɔsan tuu Isaac Ashong Okai a ɔnyaa mma no mu 1.90%, a ɛkyerɛ sɛ nnipa mpem mmienu, ahanu aduɔson-num ( 2,275) na wɔto maa no a ɔno nso gyinaa mu maa  Convention People's Party, Samuel Addo Benlee Brown a ɔnyaa mma no mu maa People's National Convention a ɔno nso nyaa mma no mu 1.10%, a ɛkyerɛ apem ahanu aduɔson-nwɔtwe (1,278) ne Seth Markwei Commodore a ɔno nso gyinaa mu maa  National Convention Party a ɔnyaa mma no mu 1.00% a ɛkyerɛ sɛ nnipa apem ahanu aduonu-mmienu (1,220) na wɔto maa no no so nkunim. 

Baasonkuo a wɔyɛɛ wɔhyehyɛɛ ekuo a wɔfrɛ no National Commission for Civic Education (NCCE) no, na ɔka ho bi. 

## N'abrabɔ
Na ɔyɛ Kristoni.

## Baabi a menyaa mmoa firiiɛ
Tatale

**Tatale**() yɛ Ghana aduane a ɛte sɛ abrɔfo man mu "pancake". Wɔde brɔde a agyene anaa kɔkɔɔ na ɛyɛ tatale. Aduane a nkurɔfo pii taa di a wɔde tatale ka ho ne aboboi anaa dua a yanoa. Neyɛ nyɛ den koraa na.

## Sɛnea wɔnoa no
Sɛ wopɛ sɛ wonoa tatale a, wobɛhia brɔdeɛ a agyene anaa kɔkɔɔ, aburo sam, akekaduro ne mako. Wobɛ pɔtɔ kɔkɔɔ no na wode wo gyeene, akekaduro ne mako a w'ayam nso afra. Afie wode aburo sam kakraa bɛka kɔkɔɔ no ho na waka afra.  Gyaw kɔkɔɔ no bɛyɛ sima aduasa.

Fa kyensen a yɛde kyew ade si agya so. Hwɛ sɛ kyɛnsee no ayɛ hye na fa ngwo kakraa gu mu. Afei wobetumi ati wo kɔkɔɔ no agu kyensee no mu nkakrankakra. Fa atere dane wo kɔkɔɔ no wo kyɛnsee no mu. Sɛ wo tatale no ben a wobetumi de wo aboboi aka ho adi.

## Beae a menyaa mmoa fii